ACTUALITZACIÓ DEL COMPLEMENT DE PRODUCTIVITAT AL PAS PER L'AVALUACIÓ DE L'ACOMPLIMENT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1747)
  + [Valencià](/va/acuerdo/1747)






Selector de idioma

Leer

* [Español](/es/acuerdo/1747)
* [Valencià](/va/acuerdo/1747)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





ACTUALITZACIÓ DEL COMPLEMENT DE PRODUCTIVITAT AL PAS PER L'AVALUACIÓ DE L'ACOMPLIMENT[Butlletí Oficial Universitat d'Alacant](/ca/Publicacion)
==============================================================================================================================================

Secretaria General

Butlletí Oficial Universitat d'Alacant





ACTUALITZACIÓ DEL COMPLEMENT DE PRODUCTIVITAT AL PAS PER L'AVALUACIÓ DE L'ACOMPLIMENT

Data d'aprovació
:   14/04/2011

Data de publicació
:   04/05/2011

Òrgan competent
:   Consell Social

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1747.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1747)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1747)
  + [Compartir acuerdo en 

    X](https://twitter.com/intent/tweet?via=UA_Universidad&text=ACTUALITZACIÓ DEL COMPLEMENT DE PRODUCTIVITAT AL PAS PER L'AVALUACIÓ DE L'ACOMPLIMENT&url=https://www.boua.ua.es/va/acuerdo/1747)

**Títol:** ACTUALITZACIÓ DEL COMPLEMENT DE PRODUCTIVITAT AL PAS PER L'AVALUACIÓ DE L'ACOMPLIMENT

**Secció:** DISPOSICIONS GENERALS

**Òrgan:** Consell Social

**Data d'aprovació:** dijous, 14 d'abril de 2011

INTRODUCCIÓ

A fi d'avançar en l'aplicació del complement per a l’avaluació de la tasca del PAS, establit per acord del Consell de Govern de 23/12/2008, i després de l'experiència acumulada en els exercicis passats, 2009 i 2010, considerem adequada la introducció d’alguna modificació en la regulació del complement que afecta, fonamentalment, l'apartat d'avaluació del component individual.

Aquesta modificació està orientada a tractar de reconèixer la professionalitat i l'esforç en la tasca del lloc de treball del PAS, introduint elements motivadors mitjançant el reconeixement del treball ben fet, cosa que en definitiva ens permetrà avançar en la vinculació de «la carrera professional» amb un adequat acompliment del lloc de treball.

ACTUALITZACIÓ DEL COMPLEMENT DE PRODUCTIVITAT AL PAS PER L’AVALUACIÓ DE LA TASCA FETA

1. El complement per l’avaluació de la tasca serà aplicable a tot el PAS que perceba les retribucions amb càrrec al capítol 1 del pressupost de despeses de la Universitat i mantinga un vincle de caràcter estatutari o contractual amb aquesta entitat en el moment de l’abonament.

2. El document de pressupostos de cada exercici arreplegarà la quantitat que cal destinar-hi a la productivitat per l’avaluació de l’acompliment del PAS.

3. El valor màxim del complement de productivitat per l’avaluació de l’acompliment per a cada treballador o treballadora serà el resultat de repartir proporcionalment la quantitat assenyalada en l'apartat anterior als ingressos totals percebuts pels treballadors en concepte de complement de destinació al llarg de tot el període avaluat.

4. L'avaluació de la tasca es farà en funció dels criteris següents i amb la ponderació que s'indica a continuació:

|  |  |
| --- | --- |
| CRITERI | PONDERACIÓ |
| Objectius del servei o unitat | 80% |
| Avaluació individual | 20% |

4.1. Component dels objectius del servei o unitat: Els objectius seran fixats per a cada servei o unitat en funció dels instruments utilitzats en la universitat en cada moment per a la millora de la qualitat en la gestió (plans estratègics, plans de millora, cartes de serveis, etc.). El marc general per a la fixació d'objectius està determinat per les següents consideracions sobre aquests:

4.1.1. Hauran de ser mesurables i assolibles.

4.1.2. Serà un nombre reduït i en tot cas inclourà la valoració dels serveis que es presten per part dels usuaris.

4.1.3. Hauran de ser fixats amb anterioritat a l'inici del corresponent període d'avaluació.

4.2. Component d'avaluació individual:

4.2.1. El farà el superior jeràrquic de la persona que ha de ser avaluada, o si escau, el responsable funcional del servei o unitat corresponent. Aquesta avaluació individual del treball desenvolupat en l’anualitat corresponent girarà al voltant de dos grans blocs:

- “Què s’ha de fer”, relacionat amb les funcions i el rendiment que tenen, amb la consecució dels assoliments o objectius individuals i amb la contribució als assoliments o objectius comuns del servei o unitat.

- “Com s’ha de fer”, relacionat amb la professionalitat en el treball que es fa, la iniciativa, el treball en equip, el nivell de coneixements, el nivell de responsabilitat en l'exercici de cada lloc de treball i les condicions de l'acompliment.

Aquesta avaluació s'articularà a través d’una nova funcionalitat del Campus Virtual.

En els supòsits d'avaluació desfavorable, o que no arribe al valor màxim quant a l’avaluació favorable, la persona interessada disposarà d'un termini de 10 dies hàbils per a sol·licitar a la Gerència la revisió d’aquesta aportant les al·legacions que considere pertinents. La resolució de la reclamació per la Gerència estarà també motivada. En cap cas percebrà una quantitat per aquest component del complement de productivitat qui haja sigut sancionat durant el període avaluat d'acord amb el que el règim disciplinari ha establit.

En l'anualitat de 2011 aquesta avaluació serà obligatòria per a tot el PAS que ocupe les places catalogades amb complement de destinació igual o superior a 20.

Per a les places amb complement de destinació inferior a 20 el cobrament d'aquest component individual, per a aquesta anualitat, també estarà regulat pel que l'acord del Consell de Govern de 23/12/2008 ha establit: “L'avaluació es considerarà positiva si no hi ha un informe motivat del responsable en un sentit contrari. En cas que l'avaluació siga negativa, es comunicarà aquest aspecte a l'interessat i aquest tindrà un termini de 10 dies hàbils per a sol·licitar a la Gerència la revisió d’aquesta aportant les al·legacions que es consideren pertinents. La resolució de la reclamació per la gerència estarà també motivada. En cap cas percebrà una quantitat per aquest component del complement de productivitat qui haja sigut sancionat durant el període avaluat d'acord amb el que el règim disciplinari ha establit.”

No obstant això, la informació anterior, i per a aquests llocs de treball, és a dir, els que estan catalogats amb un complement de destinació inferior a 20, podran sol·licitar voluntàriament que siguen avaluats pel sistema establit en el present acord per a aquest any 2011. Per aquest motiu, les persones interessades podran sol·licitar voluntàriament, a través de la funcionalitat corresponent del Campus Virtual, que siguen avaluades durant aquesta anualitat. Les persones que siguen avaluades de manera «favorable» per aquest sistema percebran una quantitat addicional a la corresponent, si escau, per aquest component, per l’aplicació del règim general; quantitat que s'obtindrà d'un fons diferent del previst inicialment per a atendre aquest concepte.

5. L'avaluació es referirà en tot cas al lloc ocupat pels treballadors al final del període avaluat.

6. No percebrà cap quantitat en concepte de complement de productivitat qui durant el període avaluat tinga faltes injustificades al treball, que no s’hagen recuperat degudament, sense perjudici de la resta de mesures que calga adoptar.

7. La quantitat que arrepleguen els pressupostos de cada exercici per a la productivitat per l’avaluació de les tasques del PAS es repartirà íntegrament en aquest exercici. Amb aquesta finalitat, i amb independència del que s’indica en el punt 3 d'aquest document, en cas que quedara alguna quantitat sobrera, es farà un nou càlcul corresponent al repartiment d’aquesta quantitat.

8. El període d'avaluació serà de l'1 de setembre al 31 d'agost i el pagament de la productivitat es farà amb la nòmina d'octubre.

\_\_\_\_\_\_\_\_\_\_\_\_\_

ANNEX

CALENDARI

Segons l'establit en l'Acord del Consell de Govern Actualització del complement d'avaluació del PAS en la UA , s'ha posat en marxa la present anualitat en 2011, per a l'avaluació individual del PAS de la UA.

En la present anualitat l'avaluació individual té caràcter obligatori per a tot el PAS, que perceba les seues retribucions amb càrrec al capítol 1, que ocupe places catalogades amb complement de destinació igual o superior a 20, o, si escau retribució equivalent a aqueix complement.

El PAS de la UA, que perceba les seues retribucions amb càrrec al capítol 1, i ocupe places catalogades amb complement de destinació inferior a 20, podran voluntàriament sol·licitar ser avaluats (a través del seu campus virtual “Expedient personal -Avaluació PAS”). Les persones que resulten avaluades de forma favorable per aquest sistema percebran un percentatge addicional de 15% si el resultat és “Favorable” o de 25% si és “Favorable+” al qual si escau els correspondria per aplicació del règim general.

Desenvolupament del procés:

|  |  |
| --- | --- |
| Acció | Dades |
| Publicació de la convocatòria: | 4 de maig del 2011 |
| Termini per a sol·licitar voluntàriament ser avaluats en 2011: | Del 9 al 20 de maig del 2011 |
| Termini per a sol·licitar l'adaptació de la jerarquia estàndard: | Del 9 al 20 de maig del 2011 |
| Emplenament dels Informes d'avaluació per part dels responsables: | De l'1 de juliol al 16 de setembre del 2011 |
| Termini per a possibles reclamacions a la Gerència: | Del 19 al 30 de setembre del 2011 |

<http://utc.ua.es/va/programes-qualitat/avaluacio-pas/avaluacio-de-l-acompliment-del-pas-de-la-ua.html>





[Carretera Sant Vicent del Raspeig s/n  
03715 Sant Vicent del Raspeig - Alacant  
 Tel. 48 061 5683 - Fax 06 519 1798](https://www.google.es/maps/@57.176466,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12296&trk=tyah&trkInfo=tarId%1Q7309032646883%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)